Oom Hendrik Groenewal (later bekend as Oom Snoekies) het in daardie laat 1920s en 1930s bekend geraak vir sy konsertina-spel. Hy het ’n eie besondere ritme-aanslag gehad. Sy komposisies kon ’n man se voete dit eenvoudig net nie hou nie – jy moes dans.
Oom Snoekies se dogter het in daardie dae bekendheid verwerf deur ’n rol te speel in een van sy bekendste liedjies : Bokkie.
Eers was sy baie kwaad omrede haar deurmekaar hare so gruwelik misbruik is, maar die wysie en woorde het inslag gevind en ’n paar jaar later het almal in die Strandveld dit gesing. Doll was later baie trots daarop dat sy dié Dolla van dié liedjie was!
Dit dan is die verhaal van ’n werklike Dolla uit die “loskop Dolla” van e “Bokkie”. As kinders het hulle dit baie gesing. Die woordjie “vry” moes hulle vir die groot mense se onthalwe na “lol” verander. Dit het egter nie verhoed dat hulle, wanneer die geleentheid hom voordoen, die woorde “loskop tolla” in die plek van “loskop Dolla” gesing het nie.